Volikogu avaldus: EKRE tahab läbi viia justiitsreformi
#000002
EKRE volikogu 3.06.18 poliitiline avaldus täismahus:
#000003
Eesti Konservatiivse Rahvaerakonna volikogu tõdeb, et vastupidiselt paljukorrutatud loosungile ei toimi Eestis demokraatlik õigusriik nagu peaks, ühiskond ei tugine põhiseaduses ette nähtud õiglusel ja õigusel. Kohtusüsteemi, prokuratuuri, uurimis- ja jälitusorganite, täiturite ja pankrotihaldurite lokkavalt omavoliline ja ebaõiglane tegevus on hakanud riivama inimeste põhiseaduslikke õigusi alates poliitilistest vabadustest, jätkates eraomandi puutumatusega ning lõpetades lagunenud õiguskindlusega.
#000005
Praegu ei saa mitte keegi kindel olla, et riik ise seadusi täidab, mitte keegi ei saa kindel olla, et riik lepinguid jõustab, mitte keegi ei saa kindel olla, et tema suhtes ei kohaldata seadusetut omavoli nende riigivõimu harude poolt, kelle ülesanne peaks olema seaduslikkuse ja õigluse tagamine.
#000006
Kohtunikud on viimastel aastatel aina jultunumalt rünnanud võimude lahususe põhimõtet, võttes endale parlamendi rolli, kehtestades või tühistades seadusi oma poliitilise suva järgi ning eirates rahva arvamust ja kehtivat õiguskorda.
#000007
Selline olukord õõnestab rahva usaldust nii õigussüsteemi kui kogu riigi vastu. Omavolitsev ja poliitaktiivne õigussüsteem võõrandab kodanikud riigist ning võtab inimestelt ära kindlustunde ühiselt kokku lepitud ja kõigile kehtivate reeglite olemasolust. Praegusel kursil jätkates ohustab Eestit põhiseadusliku korra lagunemine ning muutumine banaanivabariigiks.
#000009
Eesti Konservatiivse Rahvaerakonna volikogu osutab, et õiguskaitseorganid, riigi jõustruktuurid ning kohtud peavad oma tegevuse ja autoriteediga tagama riigis põhiseadusliku õiguskorra.
#000010
Õiguskaitseorganid peavad kohtlema kõiki isikuid seaduse ees võrdsetena, sõltumata nende positsioonist ühiskonnas. Õiguskorra tagamiseks rakendatavad meetmed ei tohi tuua kaasa inimeste põhiseaduslike õiguste ja vabaduste ebaproportsionaalset riivet, veel vähem põhiõiguste ja vabaduste rikkumist. Mis kõige olulisem: õiguskaitseorganid peaks olema seaduskuulekuse eeskujuks, mitte pidama end seadustest kõrgemal olevateks.
#000011
1. Kohtunikud tuleb muuta valitavaks ja teha nende ametiajad tähtajaliseks.
#000014
2. Parlamendi erikomisjonile tuleb anda järelevalveõigus kohtunike, prokuröride, uurimis- ja jälitusorganite tegevuse põhiseadusele vastavuse üle, võimalusega algatada nende ametist tagandamist juhul, kui on rikutud võimude lahususe põhimõtet (kohtulik aktivism), riivatud inimeste põhiseadusega kaitstud õigusi või kohaldatud seadusi seadusandja tahte vastaselt.
#000015
7. Kodanikele tuleb anda õigus pöörduda põhiseaduslikkuse küsimustes otse Riigikohtusse.
#000020
8. Kehtestada tuleb tõhus järelevalve ja sanktsioonid kohtutäiturite ja pankrotihaldurite ning mitmesuguste inkassofirmade tegevuse seaduslikkuse ja põhjendatuse üle. Täitmistasusid tuleb oluliselt vähendada, võlgade sissenõudmise regulatsioon tuleb muuta õiglaseks nii võlgniku kui võlausaldaja õigusi silmas pidades.
#000021